La vocalista de jazz Sónnica Yepes actuarà demà en l'escenari de l’Off Romà
23 d’agost 2017

![](/media/pt1jafud/58sonnica_yepes_cuerpo.jpg) 

La vocalista de jazz Sónnica Yepes actuarà demà dijous 24 d'agost en l'escenari de l’Off Romà, als peus del Teatre Romà, a les 21.00 hores. Es tracta d'un espectacle gratuït de la coneguda vocalista en la seua visita a Sagunt.

Sónnica Yepes és llicenciada en Música en l'especialitat de Jazz Vocal pel Conservatori Superior Folkwang de les Arts Escèniques a Essen, Alemanya. A més, va rebre formació en teatre musical en este mateix conservatori. Sónnica és filla dels actors espanyols Mónica Cano i José Yepes. Va guanyar el concurs internacional “Voice and Guitar 2004” amb el guitarrista alemany Thomas Hanz i de "Jazz Inn Niedersachsen 2008” del trompetista alemany Lars Kuklinski, a Alemanya.

Actualment, també és coneguda per interpretar el programa “Homenatge a la dona en el jazz” (A tribute to jazz women) al costat de la pianista de Jazz Kontxi Lorente i el contrabaixista americà Matthew Baker.

L'Ajuntament de Sagunt i el col·lectiu de promoció cultural Sagunt Reviu organitzen la iniciativa cultural Ressona que comprén esdeveniments teatrals i musicals complementaris a la programació oficial de Sagunt a Escena. Es tracta d'actuacions gratuïtes que es repartixen entre la pujada al Castell i l'escenari de l’Off Romà, durant el mes d'agost i fins a la clausura de Sagunt a Escena.

En l'organització de Ressona participen les regidories de Cultura, Turisme, Joventut, Festes i Igualtat de l'Ajuntament de Sagunt, amb la col·laboració de l’Institut Valencià de Cultura i l’Agència Valenciana de Turisme, de la Generalitat Valenciana.  

*   [](http://www.facebook.com/sharer.php?u=https://aytosagunto.es/va/actualitat/la-vocalista-de-jazz-sonnica-yepes-actuara-dema-en-l-escenari-de-l-off-roma/ "Facebook")
*   [](http://twitter.com/share?url=https://aytosagunto.es/va/actualitat/la-vocalista-de-jazz-sonnica-yepes-actuara-dema-en-l-escenari-de-l-off-roma/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-vocalista-de-jazz-sonnica-yepes-actuara-dema-en-l-escenari-de-l-off-roma/ "Linked In")
*   [](mailto:?body=https://aytosagunto.es/va/actualitat/la-vocalista-de-jazz-sonnica-yepes-actuara-dema-en-l-escenari-de-l-off-roma/)